Safninu er m.a. ætlað það hlutverk að vera menningar - og upplýsingamiðstöð . Undanfarin ár hefur bókasafnið svarað því kalli með því að bjóða upp á fjölbreytta menningarviðburði fyrir alla aldurshópa ásamt því að taka þátt í menningardagskrám sem menningar - og safnanefnd hefur staðið fyrir . Má þar til dæmis nefna listadaga barna og ungmenna sem haldnir eru annað hvert ár . Meðal þess sem bókasafnið hefur staðið fyrir má nefna : Upplestur , myndlistar - og ljósmyndasýningar , uppstillingar , fræðslufyrirlestra , ferðakynningar , tónlistarflutning og leiksýningar fyrir börn .